Obec Nemce, Lúčna 52, 974 01 Nemce

Z á p i s n i c a

z XI. zasadnutia Obecného zastupiteľstva Nemce,

konaného  dňa 28.júna 2012 v Nemciach.

Prítomní poslanci podľa prezenčnej listiny

Návrhová komisia : Ján Malachovský

                               Libuša Riečanová

                               Eva Tóthová

Overovatelia zápisu: Mgr. Peter Caban

                                    Andrea Verešová 

Zapisovateľ:  Alena Samuelčíková  

Program:

1. Schválenie programu.

2. Voľba návrhovej komisie, určenie overovateľov zápisnice a zapisovateľa OZ.

3. Kontrola uznesení z rokovania OZ zo dňa 7.6.2012.

4. Schválenie Zásad hospodárenia a nakladania s majetkom obce.

5. VZN obce Nemce č. 1/2012 o obchodnej verejnej súťaži k predaju a prenájmu majetku obce.

6. Informácia o príprave a postupe prác v stavebnej oblasti.

7.  Rôzne 

K bodu č. 1. Schválenie programu.

     Starosta obce predložil návrh programu na rokovanie obecného zastupiteľstva, ktorý bol prítomnými poslancami jednomyseľne schválený.

K bodu č. 2. Voľba návrhovej komisie, určenie overovateľov zápisnice a zapisovateľa OZ.

     Do návrhovej komisie OZ boli jednomyseľne schválení poslanci Ján Malachovský, Libuša Riečanová, Eva Tóthová, za overovateľov zápisu Mgr. Peter  Caban, Andrea Verešová a za zapistovateľku OZ Alena Samuelčíková.
K bodu č. 3.  Kontrola uznesení z rokovania OZ zo dňa 7.6.2012.

     Pri kontrole uznesení z rokovania OZ, ktoré sa konalo dňa 7.6.2012 bolo konštatované, že uznesenia č.l12 – 117/2012 boli splnené.
K bodu č. 4. Schválenie Zásad hospodárenia a nakladania s majetkom obce.

     Návrh zásad bol v zmysle zákona o obecnom zriadení vyvesený na úradnej tabuli obce

15 dní pred rokovaním OZ. Poslanci obdržali písomný materiál. Po vecnej rozprave poslanci uznesením č. 121/2012 schválili zásady hospodárenia a nakladania s majetkom obce a zároveň zrušili uznesenie č. 75/2007.
K bodu č. 5.  VZN obce Nemce č. 1/2012 o obchodnej verejnej súťaži k predaju a 
prenájmu  majetku obce.

     Návrh VZN bol v zmysle zákona o obecnom zriadení vyvesený na úradnej tabuli obce 15 dní pred rokovaním OZ. Do štyroch dní pred rokovaním OZ neboli vznesené žiadne návrhy a pripomienky od občanov ani poslancov OZ. Poslanci uznesením č. 122/2012 jednomyseľne schválili VZN obce Nemce č. 1/2012 o obchodnej verejnej súťaži k predaju a                    prenájmu  majetku obce.

K bodu č. 6.  Informácia o príprave a postupe prác v stavebnej oblasti.

     Informáciu o príprave a postupe prác v stavebnej oblasti do konca septembra 2012 predložil starosta obce spoločne s predsedom stavebnej komisie Mgr. Cabanom. Informovali poslancov o prácach súvisiacich s údržbou a rekonštrukciou materskej školy a to hlavne prác týkajúcich sa oplotenia materskej školy, terénnych úprav, opravy strechy, schodov do MŠ, výmenu okien a zateplenia vstupu do MŠ. 

V mesiaci september sa predpokladá výstavba bezdrôtového rozhlasu v celej obci, ako aj s ďalšími prácami súvisiacimi s údržbou verejných priestranstiev a čistením Nemčianskeho potoka. Poslanci zobrali informáciu na vedomie uznesením č. 123/2012.
K bodu č. 7.  Rôzne 

     Starosta obce informoval poslancov o tom, že v obci Skalička okres Přerov sa uskutoční I. ročník súťaže vo varení gulášu dňa 21.7.2012. Poslanci odsúhlasili uznesením č. 124/2012 služobnú cestu pre starostu a súťažné družstvo obce Nemce na túto súťaž v dňoch 20. – 21.7.2012. 

     Zároveň zobrali na vedomie informáciu starostu obce o pripravovanom rezorte IBV, Ostredok – Nemce a uložilo stavebnej komisii posúdiť návrhy širších vzťahov pre vybudovanie IBV, ako aj pripraviť návrh na odpredaj obecného pozemku v tejto lokalite a predložiť na rokovanie OZ v mesiaci august 2012.

     Nakoľko nebolo ďalších pripomienok zo strany poslancov a program rokovania bol vyčerpaný, poďakoval sa starosta prítomným za účasť a rokovanie obecného zastupiteľstva ukončil.

Zapísala: Alena Samuelčíková

Overovatelia:      Mgr. Peter Caban                          ............................................

                         Andrea Verešová                            ...........................................

